**Bosna i Hercegovina**

**Federacija Bosne i Hercegovine**

**Zeničko-dobojski kanton**

**GRAD ZENICA**

**KOMISIJA ZA PROVOĐENJE POSTUPKA LICITACIJE**

Na osnovu Zaključka Gradonačelnika grada Zenica br. 02-45-18076/21-1 od 01.09.2021. godine Komisija za provođenje postupka licitacije objavljuje

JAVNI OGLAS

I

Oglašava se javna prodaja privremenih objekata lociranih u kampu Putovići u Zenici, radi demontaže, rušenja i uklanjanja.

Kupac ima pravo izdvojiti, te u svoje ime i za svoj račun raspolagati svakom vrstom korisnog materijala i otpada koji nastane u toku demontaže i rušenja objekata. Kupac je dužan izvršiti demontažu kupljenog objekta i uklanjanje, odnosno odvoženje svih dijelova, kao i svih otpadaka na način da lokacija, odnosno zemljište na kome je objekat, bude dovedena na kotu +/- 0,00 uz napomenu da se deponovanje otpadnog materijala mora izvršiti na gradskoj deponiji Moščanica .

II

Početna cijena za svaki pojedinačni objekat označen kao: O - 1 , O - 2, O - 3, O - 4, O - 5, O - 6 iznosi 700 KM.

III

Prodaja privremenih objekata iz tačke II ovog Oglasa izvršit će se prikupljanjem pisanih ponuda. Objekti se prodaju u viđenom stanju.

IV

Pravo učešća na licitaciji imaju pravna lica i obrtnici koja pruže garanciju - izjavu da za demontažu, rušenje i uklanjanje objekata raspolažu materijalno-tehničkim i ljudskim resursima.

Ponuđači su obavezni na ime kaucije uplatiti iznos 250,00 KM na račun Grada Zenica br. 1413555320016107 otvoren kod BBI banke, naziv računa: Grad Zenica - Depozitni račun, vrsta prihoda 811 112 (primici od prodaje zgrada i stambenih objekata) ili 723 139 (ostali prihodi) svrha doznake: depozit za učešće na javnom oglasu (licitacija objekata).

Neuspjelim ponuđačima kaucija se vraća u roku od pet dana nakon izbora najboljeg ponuđača, a ponuđaču čija je ponuda izabrana, uplata se uračunava u cijenu. U slučaju da izabrani ponuđač iz bilo kojeg razloga odustane, gubi pravo na povrat kaucije.

Svi zainteresirani ponuđači mogu pogledati privremene objekte iz tačke II Oglasa svakog radnog dana u vremenu od 09.00 h do 14.00h, u period od 07. do 10. septembra 2021. godine.

V

Rok za demontažu, rušenje i ukalanjanje objekata je 7 (sedam) dana od dana uplate iznosa ponuđene cijene, a rok za uplatu ponuđene cijene je 3 ( tri ) dana od dana odabira najpovoljnijeg ponuđača.

U slučaju prekoračenja roka uplate smatrat će se da predmet licitacije nije prodat.

VI

Zainteresirani ponuđači svoju ponudu sa cijenom i ovjerenom izjavom o sposobnosti, podnose na propisanom obrascu uz dokaz o uplati depozita/kaucije iz tačke IV, dostavljaju u zatvorenoj koverti sa naznakom “NE OTVARATI”, za Službu za boračko-invalidsku i socijalnu zaštitu, stamebene poslove i društvene djelatnosti za licitaciju objekata.

U ponudi obavezno naznačiti privremeni objekat/objekte na koje se ponuda odnosi.

Ponude se dostavljaju na Protokol Grada do 14. septembra 2021.godine do 12.00h.

VII

Javno otvaranje ponuda obavit će se dana 15. septembra 2021.godine u 14.00 h, u Maloj sali zgrade Gradske uprave Grada Zenica, I sprat.

Svi zainteresirani ponuđači mogu prisustvovati otvaranju ponuda uz poštovanje epidemioloških mjera.

Neblagovremene i nepotpune ponude neće se razmatrati.

VIII

Kriteriji za vrednovanje ponuda je najviša ponuđena cijena, a u slučaju postignute iste cijene prednost ima ponuđač koji je ranije predao ponudu na Protokol Grada.

IX

Sve potrebne informacije mogu se dobiti svakog radnog dana putem telefona 032 447 815, kontakt osoba Indira Dreca, u vremenu od 09.00h do 14.00h u periodu od 07. septembra do 10. septembra 2021.godine.

Broj: 02-45-18076/21-3

Zenica,

 Komisija za provođenje licitacije